Акрамя таго, новая ватыканская структура павінна, “у святле папскага вучэння, спрыяць душпастырскаму клопату аб сям’і”, бараніць яе правы і годнасць, садзейнічаць правядзенню канферэнцый і міжнародных мерапрыемстваў, у прыватнасці Сусветных сустрэч сям’яў. Са спасылкай на восьмы радзел Апостальскай адгартацыі “Amoris laetitia”, у Статуце звяртаецца ўвага на душпастырскі клопат Касцёла аб асобах у “нерэгулярных” сітуацыях, якія тычацца сужэнскага жыцця.